গণতন্ত্র বাকস্বাধীনতা কিংবা স্বৈরশাসনের বিরুদ্ধে বাগাড়ম্বর আমরা সেকুলার রাজনীতিকদের মুখে সব সময় শুনে আসছি; কিন্তু এর আড়ালের ক্ষমতা লিপ্সা ও নির্মূলের রাজনীতি তাদের অন্যতম লক্ষ্য হয়ে দাঁড়ায়। এরাই অন্যের বাকস্বাধীনতা প্রথমে হরণ করে। গণমাধ্যমের কণ্ঠ রোধ করে। মিসরেও আমরা বাংলাদেশের মতো বেশ কয়েকটি টেলিভিশন চ্যানেল ও সংবাদপত্র বন্ধ করার নজির দেখেছি। সাংবাদিক ও মানবাধিকার কর্মীরা গ্রেফতার হয়েছে। সেকুলারেরাই সেনাবাহিনীর সাথে আঁতাত করে ক্ষমতার অংশীদারিত্ব পাওয়ার চেষ্টা করছে। এরা সব সময় সাম্রাজ্যবাদী শক্তি কিংবা রাজা-বাদশাহদের সমালোচনা করলেও তাদের অনুগ্রহে কিভাবে ক্ষমতার অংশীদারিত্ব পাওয়া যায় সে চেষ্টা করে থাকেন; কিন্তু তারা যে চেষ্টা করেন না তা হলো জনগণের আকাক্সক্ষা ও মনের ভাব বোঝা। ফলে শেষ পর্যন্ত জনগণ এদের শুধু প্রত্যাখ্যান নয়, চরম শিক্ষা দেয়। এ জন্য অনেক সময় লাগে। সাধারণ মানুষকে অনেক ত্যাগস্বীকার করতে হয়। রাজপথ রক্তে রঞ্জিত হয়। কিন্তু জনগণের বিজয় একদিন হয়।